
REFERAT DE APROBARE
la proiectul de hotărâre privind aprobarea înrolării Comunei Băneasa în sistemul național  electronic de plată online	

In conformitate cu prevederile art. 3 și art. 10 din Hotărârea nr. 1.235 din 6.12.2010 privind Sistemul național electronic de plată online, pct. 2.2.3. din Normelor metodologice privind Sistemul național electronic de plată online a taxelor şi impozitelor utilizând cardul bancar, aprobate prin Ordinul nr. 168/2011, în vederea plăţii de către contribuabilii persoane fizice, persoane fizice autorizate, persoane juridice sau alte entităţi fără personalitate juridică a obligaţiilor de plată către bugetul general consolidat prin utilizarea mijloacelor electronice de plată sau altor mijloace de plată, stabilite prin decizie a preşedintelui Autorităţii pentru Digitalizarea României, instituţiile publice care desfăşoară activităţi de încasare a acestor obligaţii se vor înregistra în SNEP pentru furnizarea informaţiilor privind cuantumul acestora şi pentru asigurarea accesului la o soluţie de plată electronică a respectivelor obligaţii.
Monitorizarea modalităţii de implementare a mijloacelor de plată prevăzute la alin. precedent se realizează de către Autoritatea pentru Digitalizarea României cu avizul Ministerului Finanţelor Publice.
Conform art. 10 alin. (2) din Hotărârea Guvernului nr. 1.235/2010, comisionul perceput de furnizorul de servicii selectat conform art. 8 alin. (2), aferent efectuării plății electronice, poate fi suportat de către contribuabil, de către instituția publică sau în orice altă variantă aleasă de către instituția publică la momentul înregistrării în SNEP.
Comisioanele percepute de furnizorii de servicii pentru operaţiunile de tranzacţionare online cu cardul bancar sau alte mijloace electronice de plată, aferente încasării obligaţiilor de plată către bugetul general consolidat prin intermediul SNEP, nu vor depăşi tarifele maximale aprobate prin decizie emisă de către Autoritatea pentru Digitalizarea României cu avizul Ministerului Finanţelor Publice.
Comisionul aferent plăţii electronice cu cardul este suportat de către:
a)	plătitor ( contribuabil) , pentru comisioanele aferente serviciilor de plată percepute de către furnizorul său de servicii de plată;
b)	beneficiarul plăţii, pentru comisioanele aferente serviciilor de plată percepute de către furnizorul său de servicii.
De asemenea, pentru înrolarea UAT Comuna |Băneasa în sistemul național electronic de plată online consiliul local urmează a încheia un contract de servicii bancare, cu următoarele condiții:
a)comisionul perceput de instituția de credit acceptatoare, aferent efectuării plății electronice, se va oferta procentual, iar nivelul maximal al acestuia, indicat în documentația de atribuire, nu va depăși 1% din valoarea tranzacției, dar nu va fi mai mare de 30 de lei în situația în care prin aplicarea cotei de 1% rezultă o sumă mai mare de 30 de lei; 
b)comisionul plătibil instituției de credit acceptatoare de plăți electronice pentru verificarea conformității transferului de date cu specificațiile standard ale SNEP se va percepe o singură dată, la înregistrarea instituției publice în SNEP, şi nu va depăși echivalentul în lei a 300 euro, calculat la cursul de schimb comunicat de Banca Națională a României, valabil în ziua plății;
c)singurul alt tip de comision ofertat şi acceptat va fi, în afara celor specificate la lit. a) şi b), cel aferent transferurilor efectuate de instituțiile de credit acceptatoare de plăți electronice, iar nivelul acestuia nu va depăși nivelul comisionului standard practicat de instituțiile de credit pentru decontarea ordinelor de plată de mică şi mare valoare în relația cu alte instituții de credit;
d)instituția de credit acceptatoare de plății electronice selectată efectuează tranzacțiile din SNEP utilizând standardul de securitate 3D-SECURE;
e)plata comisioanelor suportate de instituția publică beneficiară se va efectua lunar, în baza documentelor justificative emise de instituția de credit acceptatoare de plăți electronice;
f)la stabilirea termenelor de plată se au în vedere prevederile art. 36 alin. (1) din Ordonanța de urgență a Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale, aprobată prin Legea nr. 227/2009, cu modificările şi completările ulterioare;
g)instituțiile de credit selectate în urma achiziției au obligația de a fi înregistrate în SNEP la momentul depunerii ofertei.
În baza prevederilor art. 8, art. 87, alin. (1), art. 106, alin. (3), art. 129, alin. (1), alin. (2), lit. b) si alin. (4), lit. c) , art. 139, alin. (1)  si art. 139, alin. (3), lit. c), art. 140 alin.(1), art. 196, alin. (1), lit. a), art. 197, alin. (4) și art. 198 din Ordonanța de urgență a Guvernului, nr. 57/2019 privind Codul Administrativ, cu modificările și completările ulterioare, a fost elaborat proiectul de hotărâre pe care vă rugăm să-l adoptați în forma și conținutul redactat.
Faţă de cele arătate, supunem spre analiză şi dezbatere proiectul de hotarare pe care vă rugăm să-l aprobaţi în forma prezentata. 

								PRIMAR,
							        BLAGAN ELEONOR      


